**Az előterjesztést megtárgyalta:**

* Gazdasági és Városstratégiai Bizottság
* Jogi és Társadalmi Kapcsolatok Bizottsága

**A határozati javaslatot törvényességi**

**szempontból megvizsgáltam:**

**(: Dr. Károlyi Ákos :)**

**jegyző**

**ELŐTERJESZTÉS**

**Szombathely Megyei Jogú Város Közgyűlésének**

**2016. június 9-i ülésére**

**Javaslat az Aligátor Vízilabda Utánpótlás Sportegyesülettel kötött pénzeszköz-átadási megállapodás módosítására**

A Kormány az 1826/2014. (XII.23.) Korm. határozatában foglaltak alapján 800 millió Ft összegű egyszeri, vissza nem térítendő támogatást biztosított Szombathely Megyei Jogú Város Önkormányzata számára, a város feladatainak biztonságos finanszírozása érdekében. A támogatás felhasználására vonatkozó megállapodást Szombathely Megyei Jogú Város Közgyűlése a 65/2015. (II.26.) Kgy. sz. határozatában hagyta jóvá, ennek nyomán a Belügyminisztérium és önkormányzatunk között 2015. február 27-én támogatási megállapodás jött létre. A támogatás mások mellett a következő tevékenységekre volt fordítható:

* a szombathelyi Fedett Uszoda bővítése, felújítása és Vízilabda Akadémia kialakítása TAO pályázat önereje
* az Uszoda bővítés és felújítás engedélyes terveinek elkészíttetése.

A 302/2015.(IX.16.) Kgy. számú határozatában a Közgyűlés elfogadta a támogatás továbbadásáról szóló pénzeszköz-átadási megállapodást, amelynek aláírása az Aligátor Vízilabda Utánpótlás Sportegyesület (AVUS) és Szombathely Megyei Jogú Város Önkormányzata által 2015. október 28-án megtörtént. A megállapodásban rögzített határidő az AVUS sportfejlesztési programjának megvalósítására 2016. június 30., az átadott pénzeszköz felhasználására 2016. július 31.

Az AVUS 2016. május 20-án kelt levelében tájékoztatta az Önkormányzatot a sportfejlesztési program állásáról, az átadott pénzeszköz eddigi felhasználásáról és a munkák ütemezéséről. A tájékoztatás az előterjesztés 1. számú mellékletét képezi. A levél arról is tájékoztat, hogy mivel a sportfejlesztési program megvalósításának határidejét az AVUS nem tudja tartani, kezdeményezte a hosszabbítás jóváhagyására irányuló eljárást az alábbiak szerint:

„A pályázatunk meghosszabbításával kapcsolatban, írásban fordultunk kérelmünkkel az érintett minisztériumokhoz, Balog Zoltán Miniszter Úrhoz, és Varga Mihály Miniszter Úrhoz.

Levelünkben egy évre, azaz 2017. június 30-i határideig történő hosszabbításra nyújtottunk be kérelmet.”

Tekintettel a fentiekre, levelében az Egyesület kéréssel fordult az Önkormányzathoz a pénzeszköz-átadási megállapodás módosítására, a határidő meghosszabbítására 2017. június 30-ig. A megállapodás módosításának tervezete az előterjesztés 2. számú mellékletét képezi.

Levelében az Egyesület nyilatkozik arról is, hogy a megvalósítást követően a tulajdoni jogot átadná az Önkormányzatnak, vagy az Önkormányzat által kijelölt szervezetnek. Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelete 13. § (1) bekezdése értelmében vagyontárgy átvételekor vizsgálni szükséges a felajánlott vagyontárgy terheit, értékét és hasznosíthatóságát. A rendelettel összhangban szükséges tehát a tulajdonjog kérdését megelőzően az üzemeltetésre vonatkozó részletes javaslat kidolgozása az érintett szervezetek által, amely alapján felelős döntés hozható. A javaslat kidolgozására jó alapot teremt az Egyesület levelében említett folyamatos egyeztetés a VASIVÍZ ZRt-vel.

Kérem a tisztelt Közgyűlést, hogy hozzon határozatot az üzemeltetési forma kidolgozásának szakmai előkészítéséről, amely alapján a létesítmény tulajdonba vételével kapcsolatos döntések meghozhatók.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2016. május „ ”**

**/: Dr. Puskás Tivadar :/**

HATÁROZATI JAVASLAT

**…/2016. (VI.9.) Kgy. számú határozat**

Szombathely Megyei Jogú Város Közgyűlése a „Javaslat az Aligátor Vízilabda Utánpótlás Sportegyesülettel kötött pénzeszköz-átadási megállapodás módosítására” című előterjesztést megtárgyalta, és a következő döntéseket hozta:

1. A Közgyűlés az Aligátor Vízilabda Utánpótlás Sportegyesület és Szombathely Megyei Jogú Város Önkormányzata között kötött pénzeszköz-átadási megállapodás módosítását az előterjesztés mellékletében foglalt változatlan tartalommal jóváhagyja.
2. A Közgyűlés felhatalmazza a polgármestert, hogy a megállapodás módosítását aláírja azt követően, hogy az Aligátor Vízilabda Utánpótlás Sportegyesület a sportfejlesztési program megvalósítására 2017. június 30-ig hosszabbítást kapott az erre hatáskörrel rendelkező szervtől.
3. A Közgyűlés felkéri a VASIVÍZ ZRt-t és az Aligátor Vízilabda Utánpótlás Sportegyesületet, hogy a megvalósuló uszodakomplexum üzemeltetésére vonatkozó részletes javaslatot a sportfejlesztési program előírásait is figyelembe véve dolgozzák ki, és az eredményét terjesszék a Közgyűlés elé.

**Felelősök:** Dr. Puskás Tivadar, polgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Kohuth Viktor, a VASIVÍZ ZRt. vezérigazgatója

Szakály Szabolcs, a Városfejlesztési Kabinet vezetője)

**Határidő:** 1. pont: azonnal

1. pont: A hosszabbításról szóló döntést követően
2. pont: az üzemeltetésre vonatkozó javaslat benyújtásának határideje: 2016. szeptember 30.